અમરેલી જિલ્લામાં ધારીથી ૬ કીલોમીટર દૂર આંબરડી સફારી પાર્ક છે. સેન્ટ્રલ ઝૂ ઓથોરિટીએ ૫-૬-૧૭ના રોજ આંબરડી સફારી પાર્કને આખરી મંજૂરી આપી હતી. આ પાર્કનો કુલ વિસ્તાર ૩૮૬ હેક્ટરનો છે. આ પાર્કમાં હાલમાં એક સિંહ તથા બે સિંહણ દર્શન માટે રાખેલા છે. કેન્દ્ર સરકાર દ્વારા તાજેતરમાં જ વધુ એક સિંહ તથા ચાર સિંહણ મળીને કુલ પાંચ વન્ય પ્રાણીને રાખવાની મંજૂરી આપી છે. પ્રવાસીઓ માટે અહીં ૨૦ સીટની ત્રણ બસો પણ મુકાઈ છે. ઓક્ટોબર- ૨૦૧૭થી માર્ચ ૨૦૧૮ના અંત સુધીમાં કુલ ૪૪૯૪૬ પ્રવાસીઓએ મુલાકાત લીધી હતી.